Решение на Общия съд от 5 октомври 2022 г. — Aldi Einkauf/EUIPO — Cantina sociale Tollo (ALDIANO)
(Дело T-429/21)1
(Марка на Европейския съюз — Производство за обявяване на недействителност — Словна марка на Европейския съюз „ALDIANO“ — По-ранни словни марки на Европейския съюз и по-ранна международна регистрация на словна марка „ALDI“ — Реално използване на по-ранната марка — Член 64 от Регламент (ЕС) 2017/1001)
Език на производството: английски
Страни
Жалбоподател: Aldi Einkauf SE & Co. OHG (Есен, Германия) (представители: C. Fürsen, M. Minkner и A. Starcke, адвокати)
Ответник: Служба на Европейския съюз за интелектуална собственост (представител: D. Gája)
Друга страна в производството пред апелативния състав на EUIPO, встъпила в производството пред Общия съд: Cantina sociale Tollo SCA (Толо, Италия) (представители: F. Celluprica, F. Fischetti и F. De Bono, адвокати)
Предмет
С жалбата си на основание член 263 ДФЕС жалбоподателят иска отмяна на решението на четвърти апелативен състав на Службата на Европейския съюз за интелектуална собственост (EUIPO) от 18 май 2021 г. (преписка R 1074/2020-4)
Диспозитив
Отменя решението на четвърти апелативен състав на Службата на Европейския съюз за интелектуална собственост (EUIPO) от 18 май 2021 г. (преписка R 1074/2020-4).
EUIPO понася направените от нея съдебни разноски, както и тези на Aldi Einkauf SE & Co. OHG.
Cantina sociale Tollo SCA понася направените от него съдебни разноски.
____________
1 ОВ C 357, 6.9.2021 г.